text: Lastbil brager op i personbiler - en fløjet til traumecenter
  05 september 2016 kl. 14.38
  Omkring klokken 14 mandag kørte en lastbil op i tre personbiler. Én person er kommet alvorligt til skade og fløjet til traumecenter med helikopter.
  
  En lastbil kørte tidligere i dag ind i tre forankørende personbiler.
  KLIK og se mere tv på localeyes.dk
  Ulykken skete i nordgående retning ved Hedensted, og spærrede den nordgående motorvej i cirka to timer, mens den sydgående var spærret kortvarrigt. Man var nødt til at spærre motorvejen i sydgående retning, fordi en alvorligt tilskadekommet person skulle flyves til traumecenteret. Det oplyser Lars Grønlund fra Sydøstjyllands Politi til TV SYD.
  Politiet er ikke sikker på, hvorfor ulykken skete, men de regner med, at der var optræk til kø, og at lastbilchaufføren overså det.
  Udover den ene tilskadekommne person, er der ikke oplysninger om andre personer, der er kommet til skade. Politiet kan dog ikke afvise, at andre personer har fået mindre knubs. 
  Motorvejen er igen åben.
  
  
  